Datum: 12. 3. 2021

Spoštovani,

objavljamo odgovore na vprašanja gospodarskih subjektov za javno naročilo št. **JHL-4/21** **Okoljsko manj obremenjujoče storitve čiščenja poslovnih prostorov**, ki so bila posredovana naročniku preko Portala javnih naročil.

VPRAŠANJE:

Spoštovani,

V točki 2.2.6.4 zahtevate vzpostavljen sistem okoljskega ravnanja EMAS ali ISO standarda, katerega je Državna revizijska komisija po načelih ZJN v mnogi primerih revizij javnih naročil v svojih sklepih označila kot diskriminatornega. EMAS ali ISO standard ni zakonsko predpisan, zato ga naročnik v pogojih ne sme zahtevati. Menimo, da s pogojevanjem EMAS ali ISO standardov, ki ga ima le peščica večjih čistilnih servisov v Sloveniji, omejujete svobodno konkurenco in kršite objektivnost pri izvajanju javnega naročila.

Prosim, da razpisno dokumentacijo javnega naročila prilagodite tako, da bo omogočena udeležba tudi manjšim čistilnim servisom, ki svoje storitve, kljub temu, da nimajo pridobljenih EMAS ali ISO standardov, izvajajo enako dobro.

Opozarjamo na stališče DRK (018-14/2010, itd.) iz katerih jasno izhaja, da se standard ISO nanaša in dokazuje le kakovost organizacije poslovanja ponudnika in ne kakovosti izvajanja storitev kot je večkrat napačno tolmačeno. Glede na navedeno izhaja, da postavljen pogoj za sodelovanje na javnem naročilu posledično ni neposredno in smiselno povezan s predmetom javnega naročila, zaradi česar je Državna revizijska komisija že večkrat zavrnila tovrstne zahteve naročnikov kot diskriminatorne in razveljavila razpisno dokumentacijo v tem delu. Dileme glede zakonitosti postavitve takih pogojev so se reševale že nič kolikokrat, tudi pred državno komisijo.

Prosimo za umik pogoja vzpostavljenega sistema za okoljsko ravnanje. Hvala in lep pozdrav

ODGOVOR:

Naročnik črta pogoj iz 2.2.6.4. (ISO 14001 ali EMAS) točke razpisne dokumentacije ter pogoj iz drugega odstavka 2.2.7. točke (ISO 9001) razpisne dokumentacije. Posledično se navedena pogoja črtata tudi iz vseh ostalih delov razpisne dokumentacije, kjer je to navedeno.

VPRAŠANJE:

Naročnik je v 5. točki dokumentacije v zvezi z oddajo javnega naročila določil merilo: »Gospodarski subjekt, ki ima veljavno kolektivno pogodbo delodajalca prejme za navedeno merilo (Tkp) dodatnih pet (5) točke za vsak sklop za katerega oddaja ponudbo, v nasprotnem primeru pa 0 točk.« Prosimo za potrditev, da pravilno razumemo, da se z navedenim merilom zahteva kolektivna pogodba za registrirano dejavnost čiščenja. Če bi se namreč merilo nanašalo na katero koli dejavnost, ki jo opravlja ponudnik, potem bi bilo tako merilo nepovezano s predmetom naročila in posledično v nasprotju z 8. in 84. členom ZJN-3.

ODGOVOR:

Merilo, navedeno v 5. točki razpisne dokumentacije je pripravljeno v skladu z določili ZJN-3 in v skladu s Prilogo 3 (nabor socialnih meril v postopkih javnega naročanja). Navedena priloga, med drugim navaja termin »sklenjena in veljavna podjetniška kolektivna pogodba«, naročnik je v razpisni dokumentaciji uporabil  termin »veljavna kolektivna pogodba delodajalca«, ki je bližje terminu, ki se uporablja v Zakonu o delovnih razmerjih.

Merilo, navedeno v razpisni dokumentaciji, se nanaša na gospodarski subjekt (ponudnika), ki bo izvajal storitve čiščenja pri posameznem naročniku. Posledično morajo določila veljavne kolektivne pogodbe delodajalca veljati in se uporabljati za vse zaposlene pri tem delodajalcu (gospodarskemu subjektu/ponudniku).

VPRAŠANJE:

Naročnik je v točki 2.2.6.4. Razpisne dokumentacije (»Vzpostavljen sistem okoljskega ravnanja«) določil, da mora imeti ponudnik vzpostavljen sistem okoljskega ravnanja, kot sta npr. EMAS ali ISO 14001. V zvezi z navedenim določilom prosimo za pojasnilo, ali se mora certificirani sistem okoljskega ravnanja nanašati na dejavnost čiščenja, ali se lahko nanaša na katero koli dejavnost oziroma področje (na primer področje avtomobilske industrije). V primeru, da naročnik ne zahteva zadevnega certifikata za področje čiščenja, in ga torej zahteva za neko drugo področje, ki ni predmet tega javnega naročila, smo dolžni opozoriti, da je pogoj nepovezan s predmetom javnega naročila, kot tak pa v nasprotju s 76. členom v zvezi z 8. členom ZJN-3.

ODGOVOR:

Naročnik črta pogoj iz 2.2.6.4. (ISO 14001 ali EMAS) točke razpisne dokumentacije. Posledično se naveden pogoj črta tudi iz vseh ostalih delov razpisne dokumentacije, kjer je to navedeno.

VPRAŠANJE:

Spoštovani,
želimo se prijaviti na vse sklope. Ali bo ustrezno (Da/NE)

1. če priložimo 1 referenco v skupnem seštevku navedenih zahtev za pisarniške prostore in laboratorije (najmanj 20.500 m2 čiščenja pisarniških prostorov in 400m2 laboratorijev) in 1 referenco drugega naročnika, ki ustreza čiščenju poslovnih prostorov (skladišča/delavnice/trgovin) v velikosti 7.900m2 ?

2. če priložimo eno kavcijsko zavarovanje za resnost ponudbe v skupnem znesku vseh sklopov, t.j. 40.000EUR, naročnik oz. upravičenec JAVNI HOLDING LJUBLJANA, d.o.o.

Hvala in lp.

ODGOVOR:

1. Da, v kolikor je kvadratura čiščenja pisarniških prostorov in kvadratura čiščenja laboratorijev na referenci posebej opredeljena (posebej za čiščenje pisarniških prostorov in posebej za čiščenje laboratorijev).

2. Da.

OPOMBA:

Iz referenčnega potrdila mora biti razvidno za kateri sklop se referenčno potrdilo nanaša. Ponudnik, ki oddaja ponudbo za več sklopov javnega naročila, lahko referenčne zahteve za posamezni sklop izkaže s predloženo referenco od istega naročnika. Navedeno pomeni, da lahko ponudnik z npr. potrjeno referenco enega naročnika za čiščenje pisarniških prostorov v velikosti najmanj 10.000 m2, čiščenje poslovnih prostorov v velikosti 5.000 m2 in čiščenje laboratorijev v velikosti 200 m2, izpolni referenčni pogoj za vse sklope predmeta javnega naročila.

Naročnik bo kot ustrezno štel tako referenco iz katere bo razvidno, da je ponudnik čistil skladišča ali delavnice ali trgovine v zahtevani velikosti ali v kombinaciji velikosti teh prostorov za posamezni sklop, pri čemer mora biti velikost »poslovnega prostora (pisarniški prostori, poslovni prostori, laboratoriji)« v referenci posebej opredeljena.

VPRAŠANJE:

Spoštovani, v primeru, da bomo ponudbo oddali za več sklopov nas zanima, ali lahko predložimo le eno garancijo za resnost ponudbe v seštevku za sklope, za katere bomo oddali ponudbo? Strošek izdaje več garancij predstavlja namreč večji strošek, s čemer se posledično poveča ponudbena vrednost.

Hvala za razumevanje in lepo pozdravljeni.

ODGOVOR:

Da. V kolikor ponudnik odda ponudbo samo za en (1) sklop, predloži finančno zavarovanje resnosti ponudbe v višini kot je z razpisno dokumentacijo določena za sklop, za katerega ponudnik oddaja ponudbo.

V kolikor ponudnik odda ponudbo za dva (2) ali več sklopov lahko predloži za vsak sklop, za katerega oddaja ponudbo, samostojno finančno zavarovanje resnosti ponudbe ali eno (1) finančno zavarovanje resnosti ponudbe v višini seštevka vseh sklopov, za katere ponudnik oddaja ponudbo.

Upravičenec za unovčenje finančnega zavarovanja za resnost ponudbe je Javni holding Ljubljana, d.o.o., Verovškova ulica 70, 1000 Ljubljana (izvajalec postopka javnega naročila).

VPRAŠANJE:

Spoštovani, glede na predhodni razpis in odločitve brez izbire ponudnika vas vljudno prosimo, če lahko objavite ocenjene vrednosti javnega naročila za posamezni sklop.

ODGOVOR:

Naročnik ocenjene vrednosti javnega naročila ni objavil.

DODATNO POJASNILO:

Ponudnik, ki oddaja ponudbo za več sklopov predmeta javnega naročila, mora Prilogo 6/1 in Prilogo 6/2

priložiti za vsak sklop posebej za katerega oddaja ponudbo.

Lepo pozdravljeni!

JAVNI HOLDING Ljubljana, d.o.o.

Sektor za javna naročila